**z m l u v a**

**o vykonávaní technických kontrol cestných motorových vozidiel a emisných kontrol cestných motorových vozidiel uzatvorená**

**podľa § 269 ods. 2 Obchodného zákonníka (Zákona č. 513/1991 Zb. v znení neskorších predpisov)**

**zmluvné strany**

**1. Zhotoviteľ**

Obchodné meno :

Sídlo :

Zastúpenie :

IČO :

IČ DPH: :

DIČ :

Bankové spojenie :

IBAN :

Registrácia :

 (ďalej ako „zhotoviteľ“)

**2. OBJEDNÁVATEĽ**

Obchodné meno : **Dopravný podnik mesta Žiliny s.r.o.**

Sídlo : Kvačalova 2, 011 040 Žilina

Zastúpenie : Ing. Ján Barienčík, PhD. – konateľ

IČO 36 007 099

IČ DPH : SK2020447583

DIČ : 2020447583

Bankové spojenie : Slovenská sporiteľňa, a.s.

IBAN : SK1909000000005035044524

Registrácia : Okresný súd Žilina, oddiel: Sro, vložka č. 3510/L

 (ďalej ako „objednávateľ“)

**Článok I.**

**PREAMBULA**

1. Táto zmluva sa uzatvára ako výsledok verejného obstarávania realizovaného postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Zákazku s nízkou hodnotou realizovanú prostredníctvom výzvy na predkladanie cenových ponúk vyhlásil a zverejnil na svojom webovom sídle objednávateľ ako obstarávateľ, ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Objednávateľ realizoval zákazku s nízkou hodnotou pod názvom: *Zabezpečenie služieb technickej a emisnej kontroly pre vozidlá DPMŽ*. Zhotoviteľ bol vyhodnotený ako úspešný uchádzač o zákazku.

**Článok II.**

**PREDMET ZMLUVY**

1. Predmetom zmluvy je vykonávanie technických kontrol cestných motorových vozidiel (ďalej len TK) a emisných kontrol cestných motorových vozidiel (ďalej len EK), ktoré vykoná zhotoviteľ na vozidlách objednávateľa. Zhotoviteľ vykoná tieto kontroly v súlade s právnymi predpismi a legislatívou Slovenskej republiky platnými v čase vykonania kontroly. Počet cestných motorových vozidiel, ktoré absolvujú technickú a emisnú kontrolu, nie je zmluvne stanovený.
2. Objednávateľ sa zaväzuje za plnenie výkonov podľa predmetu zmluvy uhradiť zhotoviteľovi dohodnutú cenu.

**Článok III.**

**PLATNOSŤ A ÚČINNOSŤ ZMLUVY**

1. Táto zmluva sa uzatvára **na dobu určitú** **v trvaní 24 mesiacov, t.j. od 28.03.2021 do 28.03.2023**.

2. Zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia na internetovej stránke objednávateľa podľa § 47 a) zákona č. 546/2010 Z. z., ktorým sa dopĺňa zákon č.

 40/1964 Zb. Občiansky zákonník v znení neskorších predpisov. Zmluvné strany súhlasia so zverejnením zmluvy podľa § 5 a) a 5 b) zákona č. 211/2000 Z. z. o slobodnom prístupe k informáciám v znení neskorších predpisov.

**Článok IV.**

**MIESTO A ČAS PLNENIA**

1. Zhotoviteľ bude vykonávať TK a EK vozidiel objednávateľa na pracovisku: (obchodný názov/meno, adresa – doplní uchádzač).

2. Objednávateľ bude pristavovať vozidlá na TK a EK v pracovných dňoch v čase (uchádzač doplní dni a časy).

3. Zhotoviteľ sa zaväzuje vykonať TK a EK do 1,5 – 2 hodín po zaevidovaní vozidla v príjmovej kancelárii zhotoviteľa.

4. Vo veciach technických a organizačných sú kontaktnými osobami za zhotoviteľa (meno, priezvisko, e-mail, telefónne číslo)........................................................................................

 a za objednávateľa Ing. Marek Tylka, PhD., (marek.tylka@dpmz.sk, tel. 0917456848).

**Článok V.**

**CENA A PLATOBNÉ PODMIENKY**

1. Ceny sú dohodnuté v súlade so zákonom č. 18/1996 Z.z. o cenách v znení neskorších predpisov.
2. Ceny za vykonanie TK a EK vozidiel objednávateľa sú uvedené v Prílohe č. 1 (Cenník) tejto zmluvy. Ceny sú platné počas celého trvania zmluvného vzťahu.
3. Na základe vykonaných TK a EK zhotoviteľ vystaví na adresu objednávateľa faktúry –daňové doklady s cenami za TK a EK podľa tejto zmluvy a s lehotou splatnosti 14 dní odo dňa ich doručenia objednávateľovi. Faktúry musia obsahovať náležitosti daňového dokladu podľa platnej legislatívy Slovenskej republiky pre dané obdobie a špecifikáciu fakturovanej ceny. Na základe doručených faktúr objednávateľ v stanovenej lehote splatnosti uhradí cenu za TK a EK zhotoviteľovi formou prevodného príkazu.
4. Objednávateľ je platiteľom dane z pridanej hodnoty (DPH). Zhotoviteľ je/nie\* (\*nehodiace sa odstrániť) platiteľom dane z pridanej hodnoty (DPH).

 **Článok VI.**

**ZÁVEREČNÉ USTANOVENIA**

1. Túto zmluvu môžu zmluvné strany písomne vypovedať bez udania dôvodu. Výpovedná lehota je v tomto prípade 2 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

2. Dôvodom na okamžité vypovedanie zmluvy zmluvnou stranou môže byť:

a)nezaplatenie fakturovanej sumy za vykonané TK a EK v lehote podľa Článku V., bod 4. tejto zmluvy;

b)porušenie záväzku zhotoviteľa, ktorý je uvedený v Článku IV., bod 3. tejto zmluvy.

3. Zmluvné vzťahy neupravené v tejto zmluve sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými právnymi predpismi platnými na území Slovenskej republiky.

4. Túto zmluvu je možné dopĺňať a meniť po vzájomnej dohode zmluvných strán formou písomných dodatkov, podpísaných oprávnenými zástupcami zmluvných strán. Táto zmluva je vyhotovená v štyroch exemplároch, z ktorých dva exempláre obdrží objednávateľ a dva exempláre obdrží zhotoviteľ.

5. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Príloha č. 1: Cenník**

Zhotoviteľ: Objednávateľ:

V .................., dňa: V Žiline, dňa:

 Meno, priezvisko Ing. Ján Barienčík, PhD.

 konateľ konateľ